钦定古今图书集成/明伦汇编/闺媛典/第260卷 > 陈天生妻陆氏
## 钦定古今图书集成/明伦汇编/闺媛典/第260卷 > 陈天生妻陆氏

按《富阳县志》：“陆氏，开化里诸生陈天生妻，江阴陆万
女也。甫数岁，闻父诵诗书，即能默识，父心异之，因教
以《古列女传》诸书。及笄配天生，闺中吟咏相唱和。天
生居父丧，哀毁成疾死。时值寇据钱塘，有欲强委禽
者，氏以死相拒，遂获免。一子不育，抚侄为后，昼就外
傅，夜辄篝灯自训。家贫，亲绩纫以供衣食。晚有孙四人，亦亲课训。律身严毅，出言皆引经传。自妯娌及三
党妇女群奉为“女师。”邑令旌表。